Downloaded from YTS.MX
Official YIFY movies site: YTS.MX
ΜΑΝΔΑΡΙΝΙΚΑ ΣΤΟ ΠΡΩΤΟΤΥΠΟ [ΕΝΤΟΣ ΑΓΚΥΛΗΣ, ΤΑΪΒΑΝΕΖΙΚΑ ΣΤΟ ΠΡΩΤΟΤΥΠΟ]
ΤΟ NETFLIX ΠΑΡΟΥΣΙΑΖΕΙ
Ο πατέρας μου πέθανε όταν ήμουν ενός έτους.
Η μητέρα μου έκανε ό,τι μπορούσε για να με μεγαλώσει,
αλλά, αφότου έχασε τη δουλειά της, δεν μπορούσε πλέον να με συντηρήσει.
Με άφησε στους παππούδες μου, που ζούσαν στις φυτείες ρυζιού,
κι άρχισε να ψάχνει για δουλειά, ώστε να ζήσουμε ξανά μαζί.
Μου έλειπε η μητέρα μου.
Ένιωθα μόνος χωρίς εκείνη.
Τόσο μόνος που, μερικές φορές,
έβλεπα πράγματα γιατί ήθελα να τα δω.
[Μαμά;]
[Μπαμπά;]
[Μαμά;]
[Μπαμπά! Μαμά!]
[Εγώ είμαι!]
[Μαμά!]
[Γιαγιά! Είδα τον μπαμπά και τη μαμά!]
[Δεν ήταν αυτοί.]
[Βοήθησέ με να τους βρω!]
[Άκουσέ με και μη μιλάς!]
[Μπες εδώ μέσα.]
Επιθεώρηση.
Ποιος ζει εδώ;
[Δεν μιλάω Μανδαρινικά. Μόνο Ταϊβανέζικα.]
[Να μάθεις Μανδαρινικά.]
[Επιβάλλεται. Αυτά μιλάμε πλέον.]
Θα ρίξω μια ματιά.
[Ποιος ζει εδώ;]
[Εγώ κι ο σύζυγός μου.]
[Πού είναι;]
[Δουλεύει στις φυτείες.]
[Ικανοποιήθηκες;]
[Πρέπει να καθαρίσω.]
[Σίγουρα δεν θες να μείνουμε για φαγητό;]
Έλα, πάμε να φύγουμε.
[Οι αντιφρονούντες κρύβονται. Μπορεί να 'ναι οπουδήποτε.]
[Θα 'πρεπε να μας ευχαριστείς.]
[Μπορείς να βγεις.]
[Τι ήθελαν;]
[Πλέον, κυβερνά το Εθνικιστικό Κόμμα. Πρέπει να τους υπακούμε.]
[Δεν είσαι καταχωρημένος εδώ.]
[Μην πεις πουθενά ότι ζεις μαζί μας.]
[Να πάω να ψάξω τους γονείς μου τώρα;]
[Έχεις παραισθήσεις.]
[Δεν έχω παραισθήσεις! Δούλευαν στις γειτονικές φυτείες.]
[Έτρεξα να τους συναντήσω, αλλά έπεσα κάτω.]
[Πολύ μιλάς!]
[Ο πατέρας σου πέθανε. Το να επινοείς ιστορίες δεν θα τον φέρει πίσω.]
[Ούτε θα βοηθήσει τη μητέρα σου να βρει δουλειά.]
[Μα...]
[Μου λείπουν.]
[Μην κλαις.]
[Όταν η μαμά σου ήταν στην ηλικία σου, της είπα το εξής:]
["Το κλάμα δεν ωφελεί πουθενά".]
[Να 'σαι δυνατός. Να μη σε δει ποτέ κανείς να κλαις.]
[Κατάλαβες;]
[Θα κλάψεις τώρα;]
Συγγνώμη που άργησα.
Δεν ήξερα καν ότι ήσουν στην Ταϊβάν. Ο Μπόμπι με ενημέρωσε.
Πώς ήταν το ταξίδι;
Μια χαρά.
[Να σου πω!]
[Πού πηγαίνεις;]
[Τι τρέχει; Γιατί δεν λες τίποτα;]
[Η γιαγιά μου λέει ότι μιλάω πολύ.]
[Ηρέμησε. Δεν θα της πω τίποτα.]
[Πώς σε λένε;]
[Πιν-Ζούι. Εσένα;]
[Εγώ είμαι η Γιουάν.]
[Γιατί κουβαλάς αυτόν τον κουβά;]
[Πάω να φέρω νερό από το ποτάμι.]
[Θες να έρθεις μαζί μου;]
[Εντάξει.]
[Αλλά μόνο αν παραβγούμε στο τρέξιμο!]
[Δεν είναι δίκαιο! Ξεκίνησες νωρίτερα!]
Για λίγη ώρα, ξέχασα τη μοναξιά μου.
Η Γιουάν κι εγώ περάσαμε μαζί το μεγαλύτερο μέρος της επόμενης χρονιάς.
Ήταν μια από τις πιο ευτυχισμένες περιόδους της ζωής μου.
Όταν η μητέρα μου βρήκε δουλειά και γύρισα στο χωριό μου,
νόμιζα ότι δεν θα την ξανάβλεπα ποτέ.
Πολλά χρόνια αργότερα, όμως, παρενέβη το πεπρωμένο.
Έναν χορό ακόμα;
Θα βγω έξω να πάρω λίγο αέρα.
Ίσως όταν γυρίσω. Ίσως.
Είναι πολύ όμορφη.
Τι διάολο θέλει μαζί σου;
Γνωριστήκαμε παιδιά, όταν έμενα με τους παππούδες μου.
Μετακόμισε εδώ πρόσφατα, και απλώς συνέβη.
Μερικοί είναι απίστευτα τυχεροί.
Όταν έχεις τέτοια κοπέλα, της ζητάς να σε παντρευτεί.
Δεν θα το επιτρέψουν οι ευκατάστατοι γονείς της.
Είμαι φτωχός.
Τότε, κοίτα να περάσεις καλά μαζί της, για όσο προλαβαίνεις.
Σωστά.
ΓΙΑΟ ΣΟΥ ΓΙΟΝΓΚ ΚΑΙ ΟΙ ΤΕΛΣΤΑΡΣ
Νομίζω ότι θα σου αρέσει αυτό.
Πού έμαθες να χορεύεις;
Από τις ταινίες.
Ποιες ταινίες;
Τις αμερικανικές.
Κάποια μέρα, θα πάω εκεί.
Θα πάρω και τη μητέρα μου.
Δεν θα χρειάζεται πια να δουλεύει.
Να έρθω κι εγώ;
Φυσικά.
Άλλωστε, με ποια θα χορεύω εκεί;
Με τη Φέι Ντάναγουεϊ, ίσως.
Άσε, μην έρθεις.
Θα σταθείς εμπόδιο στη σχέση μου με τη Φέι.
Πεινάω. Θέλεις να πάμε να φάμε κάτι;
Μπορούμε να πάμε στο Γιουελού.
Με τίποτα. Είναι πανάκριβο.
Δεν πειράζει. Κερνάω εγώ.
Δεν μπορώ να το δεχτώ.
Θέλω να σε πάω κάπου ξεχωριστά.
Θα πάμε στο Γιουελού.
Τέλος συζήτησης.
Είσαι απίστευτα πεισματάρης.
Γεια σας. Έχετε ξαναδειπνήσει εδώ;
Ναι. Πολλές φορές.
Αλήθεια; Τότε, θα έχετε δει το μενού.
Οι τιμές είναι στα δεξιά.
Φυσικά. Ερχόμαστε συνεχώς εδώ.
Πώς και δεν μας αναγνωρίζεις;
Πολύ καλά. Τι θα θέλατε να παραγγείλετε;
Για αρχή, θα θέλαμε τηγανητό ψάρι...
πικρό πεπόνι...
και σούπα νουντλ με μοσχάρι.
Ωραία. Ευχαριστώ.
Αυτά;
Αμέσως.
Τι ηλίθιος.
Θεωρεί ότι δεν μπορούμε να πληρώσουμε; Ποιος νομίζει ότι είναι;
Έχει άδικο, όμως;
Όχι ιδιαίτερα.
Να σου πω, ήταν πολύ αγενείς μαζί μας.
Να τους τη φέρουμε.
Τι εννοείς;
Με το τρία, θα φύγουμε τρέχοντας.
Όχι, έλα τώρα.
Ένα, δύο, τρία!
Πού πάτε; Γυρίστε πίσω, καθάρματα!
Είσαι τρελός.
Θέλω να περάσω όλη τη νύχτα μαζί σου, αλλά πρέπει να πάω σπίτι.
Γιατί δεν μ' αφήνεις ποτέ να έρθω στο σπίτι σου;
Παραείναι πολυτελές.
Μετά, θα με θες για τα λεφτά μου,
αντί για τη γοητεία μου.
Πού ήσουν;
Νόμιζα ότι κοιμόσουν.
[Έκανα ότι κοιμάμαι.]
[Σ' άκουσα να μπαίνεις.]
[Πού ήσουν;]
Είχα βγει με φίλους. Κοιμήσου, μαμά.
[Εσύ να κοιμηθείς. Πρέπει να πας για δουλειά αύριο.]
Το ίδιο κι εσύ. Ξεκουράσου,
γιατί θα σου γκρινιάζει πάλι ο Γερο-Λι.
[Επειδή σταματάω συνεχώς για να βοηθήσω εσένα!]
[Μια χαρά ήμουν προτού αρχίσεις να δουλεύεις εκεί.]
Κανείς από τους δύο μας δεν συμπαθεί τον Γερο-Λι.
[Είναι σιχαμερός.]
[Μια φορά, τον είδα να τρώει ένα ψωμάκι από τα σκουπίδια.]
Δεν έπλυνες τα πιάτα προτού φύγεις.
Μπορώ να σε βοηθήσω εγώ.
Δεν χρειάζεται.
Θα τα πλύνω αργότερα.
Λυπάμαι για τη γιαγιά.
Σ' ευχαριστώ.
Είσαι καλά;
Κατανοώ ότι είναι δύσκολη περίοδος,
αλλά έπρεπε να με ειδοποιήσεις για την κηδεία.
Έγινε σε στενό κύκλο.
Ήταν η γιαγιά μου.
Δεν την ήξερες. Δεν ερχόσουν ποτέ.
Τελευταία φορά στην Ταϊβάν
ήρθες με τον αδελφό σου, όταν ήσασταν παιδιά.
Πράγματι.
Είναι μεγάλο ταξίδι. Πολύ μακριά από δω.
Ξέρω ότι έχεις πολλή δουλειά.
Δεν μιλούσες πολύ για εκείνη.
Για το πώς ήταν.
Σίγουρα δεν θες βοήθεια με τα πιάτα;
-Ναι. -Ένα λεπτό θα μου πάρει.
Εντάξει είμαι.
Ευχαριστώ που μ' έφερες.
Χαιρετισμούς στον Έρικ.
Εντάξει.
Η μητέρα μου κι εγώ δουλεύαμε καθημερινά στο εργοστάσιο.
Ήταν πολύ σκληρή δουλειά.
Μερικές φορές, αναρωτιόμουν αν θα καταφέρω να βγάλω τη μέρα.
[Κάνε γρήγορα! Γιατί είσαι τόσο αργός;]
Συγγνώμη.
[Δεν πιστεύω να το παράκανες χθες με το ποτό;]
Όχι.
[Με κοπέλα ήσουν;]
Όχι.
[Μικρέ μου γόη.]
[Είσαι τόσο όμορφος.]
[Κοίτα τον. Δεν είναι όμορφος;]
[Πού να ξέρεις εσύ, μ' αυτόν τον βατραχομούρη που παντρεύτηκες!]
Αυτά είναι τα δικά μου γάντια.
[Πρόσεχε!]
[Η μηχανή είναι επικίνδυνη!]
[Να 'σαι πιο προσεκτικός!]
[Αν σου κόψει το χέρι, δεν θα σε παίρνει καμία.]
[Κι είναι χειρότερο από το να 'σαι βατραχομούρης!]
Θέλω να μιλήσουμε. Έλα μαζί μου.
Άκουσα ότι θες να πας στις ΗΠΑ. Ισχύει;
Μη φοβάσαι. Μπορείς να μου το πεις.
Είναι το όνειρό μου.
Είναι καλός στόχος. Υπάρχουν πολλές ευκαιρίες εκεί.
Αλλά το ταξίδι είναι πανάκριβο. Πώς θα πας εκεί;
Δεν ξέρω.
Όχι, ευχαριστώ.
Έχω μια κόρη, τη Τσεντσέν.
Ψάχνουμε έναν αξιόπιστο άνδρα για εκείνη.
Μήπως θα σε ενδιέφερε να τη γνωρίσεις;
Λοιπόν, σ' αρέσει το σχολείο;
Καλά είναι.
Τι θες να κάνεις όταν τελειώσεις;
Δεν είμαι σίγουρη.
Μπορεί να γίνω νοσοκόμα ή δασκάλα.
Δεν είναι άσχημο.
Άργησες.
Συγγνώμη.
Πού ήσουν;
Έχασα την αίσθηση του χρόνου.
Μετά, έπρεπε να πάρω αυτό.
Δεν πιστεύω να το έκλεψες.
Άκουσα ότι πηγαίνεις σε εστιατόρια και φεύγεις χωρίς να πληρώσεις.
Μόνο όταν είμαι με την κοπέλα μου.
Είναι κακή επιρροή!
Ωραία είναι εδώ.
Ναι.
Ξέρεις ποιον άκουσα σήμερα στο ραδιόφωνο;
Τον Ότις Ρέντινγκ.
Έχει κολλήσει όλη μέρα στο μυαλό μου.
Έχεις υπέροχη φωνή.
Κι εσύ.
Να γίνεις τραγουδιστής.
Σε μια άλλη ζωή, ίσως.
Πού ήσουν νωρίτερα;
Στο σπίτι.
Δεν συνηθίζεις να αργείς.
Ήσουν με κάποια άλλη;
Όχι.
Μη λες ανοησίες.
Απλώς ρωτάω.
Θες να δεις το σπίτι μου;
Σου το 'πα ότι είναι πολυτελές.
Σ' αρέσει;
Μ' αρέσει.
Σ' αρέσει το διαμέρισμα;
Πολύ ωραίο.
Μπορείς να το συντηρήσεις;
Ναι.
Πάλι στη δουλειά του Έρικ αναφέρεσαι;
Απλώς θα ένιωθα πιο άνετα
αν είχες έναν ευκατάστατο άνδρα.
Δεν μετράνε μόνο τα λεφτά σε μια σχέση.
Είναι πολύ σημαντικά.
Είσαι πολύ νέα.
Δεν ξέρεις ακόμη τι είναι σημαντικό.
Και ξέρεις εσύ;
Πιο πολύ από εσένα.
Γιατί να ακούσω τις συμβουλές σου;
Μόνο τέλειος δεν ήταν ο γάμος σου.
Δεν είναι αρκετά φιλόδοξος.
Δεν εργάζεται σκληρά, όπως εσύ.
Ίσως είναι καλό αυτό.
Θέλω λίγη ισορροπία στη ζωή μου.
Είναι πολύ νωρίς.
Είμαστε οκτώ μήνες μαζί.
Δεν είναι πολύς χρόνος.
Δεν τον ξέρεις αρκετά καλά.
Ξέρω ότι είναι καλός άνθρωπος.
Με κάνει ευτυχισμένη.
Νομίζεις πως αρκεί αυτό;
Θα παντρευτούμε. Δεν ξέρω τι άλλο μένει να πω.
[ΜΝΗΜΟΣΥΝΟ ΓΙΑ ΤΗ ΓΟΥ ΜΙΝΓΚΟΥΑ]
[Πιν-Ζούι!]
[Κάνε γρήγορα!]
[Βιάσου! Είσαι πάντα τόσο αργός.]
[Τι θα γίνει όταν γεράσεις;]
[Πόσο πιο αργός θα γίνεις;]
-Μη βιάζεσαι. Ήρεμα. -[Μια χαρά το κάνω.]
-Σιγά-σιγά, με το μαλακό. -[Παράτα με!]
Είσαι καλά;
[Μια χαρά είμαι.]
Να φτιάξεις τις μηχανές! Δεν σταματούν!
Σίγουρα είσαι καλά;
[Μια χαρά είμαι.]
-Πάω να φέρω έναν επίδεσμο. -[Μια χαρά είμαι.]
[Μια χαρά είμαι, είπα.]
Αυτή η δουλειά είναι επικίνδυνη.
Οι μηχανές είναι παλιές και χαλασμένες. Κακώς δουλεύεις εκεί.
[Τι άλλη επιλογή έχω;]
[Ίσως...]
[θα μπορούσα να γίνω μπαλαρίνα.]
[Έλα τώρα.]
[Μια χαρά είναι. Μ' αρέσει στο εργοστάσιο.]
Όχι, δεν σ' αρέσει. Είναι άθλια εκεί μέσα.
Παραπονιέσαι κάθε μέρα.
[Μη μου λες τι μου αρέσει και τι όχι.]
[Μπορώ να 'μαι χαρούμενη μ' αυτό που κάνω, ακόμη κι αν δεν είναι κάτι φανταχτερό.]
[Τι νόημα έχει να ονειρεύεσαι...]
[κάτι άλλο που δεν θα συμβεί ποτέ;]
Κι αν έβγαζα αρκετά λεφτά ώστε να σταματήσεις και να ζήσουμε αλλού;
[Ίσως.]
[Πώς θα το έκανες αυτό, όμως;]
[Έχεις κάποιον κρυφό τρόπο να βγάζεις λεφτά;]
[Για πες μου.]
[Καλά το φαντάστηκα.]
[Μη στέκεσαι εκεί!]
[Βοήθησέ με να φορτώσω τα πράγματα.]
Μπορείς να μπεις.
Μόλις τακτοποιηθώ εκεί, θα φροντίσω να έρθεις κι εσύ.
[Να βρεις δουλειά πρώτα. Αυτό προέχει.]
[Ελπίζω στις ΗΠΑ να ανέχονται όσους δουλεύουν τόσο αργά όσο εσύ.]
Αντίο, μαμά.
[Αντίο.]
Παρακαλώ;
Πιν-Ζούι;
Η Τσεντσέν είμαι.
Γεια σου.
Ξέρω ότι έχουμε πολύ καιρό να μιλήσουμε.
Μίλησα με την Άντζελα.
Μου είπε ότι πέθανε η μητέρα σου.
Τα συλλυπητήριά μου.
Σ' ευχαριστώ.
Πώς είσαι;
Εντάξει είμαι.
Έφυγε πλήρης ημερών.
Ξέρω ότι νοιαζόσουν πάρα πολύ για εκείνη.
Η Άντζελα μού είπε ότι δεν την ειδοποίησες για την κηδεία.
Γιατί;
Έχει πάρα πολλή δουλειά.
Δεν ήθελα να την ενοχλήσω.
Δουλεύει πάρα πολλές ώρες. Δεν είναι ποτέ στο σπίτι.
Ανησυχώ.
Νομίζω ότι περνάει δύσκολα.
Δεν το ήξερα αυτό.
Ίσως να της έκανε καλό αν μιλούσατε περισσότερο.
Ζούμε ξεχωριστές ζωές.
Είσαι πολύ σκληρός μαζί της.
Δεν είμαι σκληρός, απλώς θέλω το καλύτερο για εκείνη.
Μπορεί να έχεις αυτήν την πρόθεση, μα δεν το αντιλαμβάνεται έτσι.
Σκέψου το.
Πρέπει να βλέπεστε περισσότερο.
Είναι η μοναχοκόρη σου.
Μην κλαις.
Δεν ωφελεί πουθενά.
Να 'σαι δυνατή.
Όταν φτάσαμε στην Αμερική, δεν ήταν όπως την είχα φανταστεί.
Όμως είχα κάνει την επιλογή μου.
Δεν υπήρχε επιστροφή πια.
Έχει και παράθυρο.
Θες να πάμε για φαγητό για να το γιορτάσουμε;
Εντάξει.
Δεν έχουμε τόσα χρήματα.
Είναι πολύ ακριβά εδώ.
Τι ντροπή.
Δεν πειράζει.
Δεν είναι ανάγκη να φάμε εδώ.
Πάμε να φύγουμε.
Χορεύεις καθόλου;
Όχι ιδιαίτερα.
Ντρέπομαι πολύ.
Εσύ;
Παλιά, ναι. Πότε-πότε.
Θέλεις να χορέψουμε;
Άσε, δεν πειράζει.
ΖΗΤΕΙΤΑΙ ΥΠΑΛΛΗΛΟΣ
Με συγχωρείτε.
Είστε από την Ταϊβάν;
Ναι, γιατί;
Μόλις μετακόμισα εδώ.
Δεν γνωρίζω κανέναν.
Δεν έχει πολλούς Ταϊβανέζους.
Κυρίως μαύρους ή Πορτορικανούς.
Εγώ σε πέρασα για Κορεάτισσα.
Όχι. Είμαι από την κεντρική Ταϊβάν.
Εγώ είμαι από το Ζόνγκλι.
Πάλι καλά που δεν είσαι Κορεάτισσα.
Έχω Κορεάτες γείτονες.
Κάνουν θόρυβο και μαγειρεύουν όλη μέρα κίμτσι.
Μυρίζει όλο το κτήριο.
Έχω πολύ καιρό να μιλήσω με κάποιον πέρα από τον άνδρα μου.
Τον συμπαθείς, τουλάχιστον;
Καλός είναι. Δουλεύει πάρα πολλές ώρες.
Βαριέμαι απίστευτα στο διαμέρισμα.
Το μόνο που κάνω είναι να καθαρίζω και να κάθομαι μόνη μου στον καναπέ.
Φέρνω συνεχώς ρούχα στα πλυντήρια, για να βλέπω άλλους ανθρώπους.
Αυτό είναι θλιβερό.
Το ξέρω.
Να έρθεις να πιούμε τσάι.
Είναι πάντα ωραίο να μπορείς να μιλάς Μανδαρινικά.
Εντάξει.
Γύρισες;
Ναι.
Τι κάνει η Πεϊζίνγκ;
Τις προάλλες, στραμπούληξε τον αστράγαλό της.
Πάλι; Δεν το 'χε πάθει και τον περασμένο μήνα;
Ναι.
Αυτήν τη φορά, ο γιατρός της έδωσε να φοράει ένα αστείο παπούτσι.
Την καημένη.
-Να φτιάξω κάτι να φάμε; -Μια στιγμή...
Θέλω να σου δείξω κάτι πρώτα.
Σ' αρέσει;
Ξέρω ότι λείπω πολλές ώρες από το σπίτι
κι ότι δεν σου ήταν πολύ εύκολο να προσαρμοστείς στις ΗΠΑ.
Δεν πειράζει.
Μπορούμε να μάθουμε μαζί να παίζουμε.
Σ' ευχαριστώ.
Τι να μαγειρέψω απόψε;
Πικάντικο τόφου;
Γιατί όχι;
Πάω να το ετοιμάσω.
Ξέρεις ήδη να παίζεις!
Έμαθα όσο έλειπες...
Ορίστε. Φάε λίγο ακόμη.
Ευχαριστώ.
Απ' όταν πήρε το μαγαζί, είναι χειρότερα.
Είναι πάντα κουρασμένος.
Δεν θέλει ποτέ να βγούμε ή να κάνουμε κάτι.
Είστε παντρεμένοι αρκετό καιρό.
Έχει πάψει πια να προσπαθεί.
Τουλάχιστον, παραμένει όμορφος.
Ενώ ο δικός μου...
Κι εσύ δεν είσαι και η Μις Ταϊβάν.
Δεν έχουμε τίποτα κοινό.
Στο τέλος, θα σας συνδέει η κοινή σας ζωή.
Ίσως. Δεν έχει συμβεί ακόμη.
Τι έβαλες στον κεφτέ; Έχει απαίσια γεύση.
Να τους φτιάχνεις μόνος σου, τότε. Σταμάτα να γκρινιάζεις.
Είμαστε έτοιμοι να σε υποδεχτούμε.
Το διαμέρισμα είναι έτοιμο. Τα πάντα είναι έτοιμα.
[Πόσο χώρο έχετε;]
Σου είπα ήδη.
Παρότι μικρό, είναι μεγαλύτερο από το σπίτι σου.
[Είναι πολύ μικρό για τρία άτομα.]
[Τι θα κάνω όλη μέρα;]
Δεν χρειάζεται να κάνεις τίποτα. Θα ξεκουραστείς, όπως είχαμε συμφωνήσει.
[Δεν ξέρω κανέναν εκεί.]
Ούτε εγώ ήξερα, αλλά μπορείς να γνωρίσεις κόσμο όταν έρθεις εδώ.
[Δεν μιλάω καν τη γλώσσα!]
Τα συζητήσαμε αυτά προτού φύγω.
Νόμιζα ότι αυτό ήθελες.
Εσύ το ήθελες, όχι εγώ!
[Θα μείνω εδώ. Μια χαρά είμαι.]
[Πάω για δουλειά. Δεν έχω χρόνο για κουβέντες.]
Μαμά;
Ναι;
Πού ήσουν;
Είχα πάει στην Πεϊζίνγκ.
Δεν με ενημέρωσες.
Νόμιζα ότι θα 'σαι στη δουλειά. Έχασα την αίσθηση του χρόνου.
Δεν υπήρχε φαγητό στο σπίτι.
Συγγνώμη.
Η Πεϊζίνγκ πιστεύει ότι μπορώ να πάρω
επάρκεια διδασκαλίας.
Για ποιον λόγο;
Θα μπορέσω να γίνω δασκάλα.
Ξέχνα το.
Όταν κάνουμε παιδιά, δεν θα έχεις πλέον χρόνο.
Προς το παρόν, δεν έχουμε, όμως.
Γάμα τον!
Κάνε τα μαθήματα και βλέπουμε.
Μάλλον έχεις δίκιο.
Θα μάθω πότε ξεκινούν.
Ωραία. Δεν θα το μετανιώσεις.
Πάμε να φάμε παγωτό.
Πάλι; Δεν φοβάσαι μήπως παχύνεις;
Δεν δίνω δεκάρα. Έχω ήδη παντρευτεί.
ΤΕΣΤ ΕΓΚΥΜΟΣΥΝΗΣ ΠΡΩΙΜΗΣ ΑΝΙΧΝΕΥΣΗΣ
Θες να πακετάρεις κι αυτά;
Όχι. Μπορείς να τα πετάξεις.
Εντάξει.
-Τελείωσες; -Ναι.
Συμβαίνει κάτι;
Μου ζήτησες να πάμε για φαγητό.
Και το εκτιμώ ιδιαιτέρως.
Αλλά, αφότου καθίσαμε...
εδώ και μια ώρα, δεν έχεις πει λέξη.
Νόμιζα πως δεν ήθελες να μιλήσουμε.
Πώς είσαι;
Όλα καλά;
Ναι. Μια χαρά είμαι.
Για την ακρίβεια, δεν είμαι μια χαρά.
Ο Έρικ με άφησε.
Δεν νομίζω πως θα γυρίσει.
Λυπάμαι.
Μου είναι πολύ δύσκολο.
Και το χειρότερο απ' όλα είναι...
Νομίζω πως φταίω εγώ.
Δεν θα πεις τίποτα;
Ζόρικο μού ακούγεται.
Τι άλλο μπορώ να πω;
Δεν ξέρω.
Κάτι.
Δεν το πέρασες κι εσύ με τη μαμά;
Δεν ήταν το ίδιο.
Δεν μπορώ να ξέρω, γιατί δεν μου είπες ποτέ τι συνέβη.
Θα σε βοηθούσε αυτό;
Δεν μπορείς να μου πεις κάτι ευγενικό;
Να με κάνεις να νιώσω καλύτερα.
Μπορείς να μου πεις ότι όλα θα πάνε καλά.
Όλη μου τη ζωή, το μόνο που ήθελα...
ήταν να νιώθω ότι κάποιος
νοιάζεται για εμένα, ό,τι κι αν συμβεί.
Δεν μ' έκανες ποτέ να νιώσω έτσι.
Είσαι ο πατέρας μου.
Και δεν ήξερα ποτέ πώς έπρεπε να σου μιλάω.
Ίσως είναι καλύτερο να πάψουμε να προσπαθούμε.
Γεια.
Τι έπαθαν οι θάμνοι στην είσοδο;
Είπα στους κηπουρούς να τους κλαδέψουν.
Γιατί;
Τους παρακλάδεψαν.
Δεν ήσουν εδώ, οπότε δεν ήξερα τι ήθελες να κάνουν.
Πώς είναι δυνατόν να μην ξέρεις;
Τώρα, θα κάνουν πολύ καιρό να μεγαλώσουν.
Δεν θέλω να 'μαι πια μαζί σου.
Τι;
Θέλω διαζύγιο.
Όχι, δεν θέλεις.
Μη μου λες τι θέλω.
Φεύγω.
Δεν είσαι καλά. Πήγαινε για ύπνο.
Τα παιδιά έχουν φύγει.
Για χάρη τους έμενα.
-Στο σπίτι μου, κάνω κουμάντο εγώ. -Χέστηκα για το σπίτι σου.
Το αποφάσισα. Θα φύγω.
Μου φέρεσαι λες και είμαι υπηρέτρια.
Σου έδωσα τα πάντα. Ακριβά ρούχα, ακριβό αυτοκίνητο.
Δεν δίνω δεκάρα γι' αυτά.
Τώρα κατάλαβα.
Σε άλλαξε η Αμερική.
Εμείς δεν λειτουργούμε έτσι.
Μην ξεχνάς ότι εγώ σ' έφερα εδώ.
Με τα λεφτά του πατέρα μου.
Εσύ δεν είχες τίποτα.
Όντως, όταν ήρθαμε, δεν είχα τίποτα.
Κι έχτισα όλα αυτά, ενώ εσύ έμενες στο σπίτι.
Όσο εσύ απουσίαζες, εγώ μεγάλωνα τα παιδιά μας.
Πού ήσουν όλα εκείνα τα βράδια; Πού;
Δεν σε απάτησα ποτέ.
Δεν έχει σημασία.
Με θεωρείς δεδομένη.
Θα φύγω.
Ωραία! Στο καλό. Δεν ήθελα ποτέ να σε παντρευτώ.
Φύγε.
Πίστευα ότι μπορεί να μάθαινες να μη νοιάζεσαι μόνο για τον εαυτό σου.
Μα δεν μπορείς.
Κι ούτε πρόκειται.
Δεν μπορείς να νιώσεις τίποτα.
Αν γύριζα πίσω τον χρόνο,
στη στιγμή που σε γνώρισα,
θα το έβαζα στα πόδια.
Για να μη σε ξαναδώ ποτέ.
ΓΟΥΑΝ ΛΙ
ΠΑΝΕΠΙΣΤΗΜΙΟ ΤΑΪΒΑΝ
ΡΟΟΥΖΝΤΕΪΛ, ΜΕΡΙΛΑΝΤ
ΜΗΝΥΜΑ
ΚΑΛΗΣΠΕΡΑ ΑΠΟ ΕΝΑΝ ΦΙΛΟ ΑΠΟ ΤΑ ΠΑΛΙΑ.
ΠΟΣΟ ΧΑΙΡΟΜΑΙ ΠΟΥ ΕΠΙΚΟΙΝΩΝΗΣΕΣ! ΑΡΓΗΣΑ ΠΟΛΥ ΝΑ ΑΝΟΙΞΩ ΛΟΓΑΡΙΑΣΜΟ.
ΤΩΡΑ, ΧΑΙΡΟΜΑΙ ΠΟΥ ΤΟ ΕΚΑΝΑ. ΠΩΣ ΕΙΣΑΙ;
ΤΙ ΕΚΑΝΕΣ ΣΗΜΕΡΑ;
ΔΙΑΒΑΣΑ ΕΝΑ ΒΙΒΛΙΟ ΚΑΙ ΦΡΟΝΤΙΣΑ ΤΟΝ ΚΗΠΟ.
ΕΙΝΑΙ ΠΑΝΕΜΟΡΦΑ!
ΕΥΧΑΡΙΣΤΩ. ΠΩΣ ΗΤΑΝ Η ΜΕΡΑ ΣΟΥ;
ΤΗΝ ΠΕΡΑΣΑ ΜΕ ΤΟΝ ΚΑΛΥΤΕΡΟ ΜΟΥ ΦΙΛΟ, ΤΟΝ ΟΤΙΣ.
ΤΟΥ ΕΔΩΣΑ ΤΟ ΟΝΟΜΑ ΤΟΥ ΑΓΑΠΗΜΕΝΟΥ ΜΟΥ ΤΡΑΓΟΥΔΙΣΤΗ!
ΜΑΝΤΕΨΕ! ΤΟ ΣΑΒΒΑΤΟΚΥΡΙΑΚΟ, ΘΑ 'ΜΑΙ ΣΤΗ ΝΕΑ ΥΟΡΚΗ. ΘΕΣ ΝΑ ΣΥΝΑΝΤΗΘΟΥΜΕ;
-Γιουάν; -Πιν-Ζούι;
Ναι, εγώ είμαι.
Ψήλωσες;
Μάλλον εσύ μάζεψες, γέρο!
Πιθανόν. Έλα, κάθισε.
-Πώς ήταν το ταξίδι; -Όχι κι άσχημο.
Η Νέα Υόρκη είναι πολύ πιο συναρπαστική από το Μέριλαντ!
Έχει πάντα τόσο καλό καιρό την άνοιξη;
Συνήθως, ναι.
Μάλλον πρέπει να έρχομαι περισσότερο.
Εννοείται.
Έχουν πικάντικη σούπα νουντλ με μοσχάρι.
Σου αρέσει ακόμη;
-Θες να παραγγείλουμε; -Και βέβαια!
Πεντανόστιμη.
Έχετε πολύ καλό κινέζικο εδώ.
Ναι. Ένα ακόμη προνόμιο του να ζεις εδώ.
Θες να φύγουμε χωρίς να πληρώσουμε, όπως κάναμε στο Γιουελού;
Θα 'χε πολλή πλάκα... αλλά τώρα μπορώ να πληρώσω.
Ήσουν τελείως τρελός.
Εσύ ακόμη περισσότερο.
Έκανα τρελά πράγματα για να σε εντυπωσιάσω.
Με τρόμαζες.
Ήμασταν πολύ κακή επιρροή ο ένας για τον άλλον.
Δεν νομίζω.
Μπορώ να σε ρωτήσω κάτι;
Φυσικά.
Τη μέρα που έφυγα, βρισκόμουν στο πίσω κάθισμα ενός αυτοκινήτου.
Νόμισα ότι σε είδα από το παράθυρο. Εσύ ήσουν;
Ναι.
Αυτό σκέφτηκα κι εγώ.
Μα, όταν κοίταξα πίσω, είχες εξαφανιστεί.
Νόμισα ότι ονειρευόμουν.
Σε είδα.
Μα δεν άντεχα να σε δω να φεύγεις, οπότε έφυγα.
Κρίμα.
Να σε ρωτήσω κάτι;
Πάει πολύς καιρός, οπότε θεωρώ ότι μπορώ, επιτέλους, να σε ρωτήσω.
Γιατί δεν μου είπες ότι θα φύγεις;
Έμαθα πού θα πήγαινες από τα κουτσομπολιά της γειτονιάς.
Τι νόημα είχε;
Τι θα άλλαζε;
Δεν θα μάθουμε ποτέ.
Δείχνεις να έχεις μια καλή ζωή τώρα.
Δεν είναι άσχημη.
Ο σύζυγός μου πήρε σύνταξη.
Έχουμε αρκετό χρόνο για εμάς.
Καλό αυτό.
Κι εσύ;
Τα παιδιά σου;
Καλά είναι. Ο Μπόμπι έχει ένα επιτυχημένο συγκρότημα.
Μόλις γύρισε από περιοδεία στην Ευρώπη.
Και η Άντζελα;
Αυτή ζορίζεται κάπως.
Δουλεύει πολλές ώρες.
Δυσκολεύεται στις σχέσεις της.
Δεν ξέρω πώς να της μιλήσω.
Είναι πολύ πεισματάρα.
Ξέρεις πώς πάνε αυτά.
Για να μπορέσει να σου ανοιχτεί, ίσως πρέπει να της ανοιχτείς εσύ πρώτα.
Ποτέ δεν είναι αργά.
Σ' ευχαριστώ για το γεύμα. Πέρασα πολύ ωραία.
Παρακαλώ. Χάρηκα πολύ που σε είδα.
-Γεια. -Γεια.
Γεια σας.
Θα ήθελα να σας πω κάτι.
Όπως ξέρετε, δεν ήταν και η πιο εύκολη χρονιά για εμένα,
αλλά χαίρομαι πολύ που σας ξαναβλέπω
και μπορούμε να γιορτάσουμε μαζί. Σας ευχαριστώ που ήρθατε.
Καλή Κινεζική Πρωτοχρονιά.
Καλή Χρονιά.
Θες να πιεις τίποτα άλλο; Κρασί, ίσως;
Όχι. Μια χαρά είναι το τσάι.
Εντάξει.
-Ορίστε. -Ευχαριστούμε.
Χαίρομαι που μπορέσατε να έρθετε.
Να έρχεστε πιο συχνά.
Δεν μπορώ να πάρω άδεια. Λείπω στους μαθητές μου!
Ενίοτε, την αντικαθιστώ εγώ.
Τη λατρεύουν. Λένε ότι έχει πλάκα.
Είμαι σίγουρη. Θα ταξιδέψετε πουθενά φέτος;
Την άνοιξη, θα πάμε στην Κόστα Ρίκα
και το καλοκαίρι, θα επιστρέψουμε στην Κροατία.
Ακούγεται υπέροχο.
-Ναι. -Ανυπομονούμε.
Νόμιζα ότι έφυγες.
Όχι.
Δεν χρειάζεται να βοηθήσεις. Το 'χω.
Δεν πειράζει.
Ευχαριστώ.
Θα πλύνω εγώ τα υπόλοιπα.
Δεν πας στην τραπεζαρία; Θα μας φτιάξω λίγο τσάι.
Εντάξει.
Η μαμά δείχνει ευτυχισμένη.
Χαίρομαι για εκείνη.
Είναι η πρώτη φορά που διοργάνωσα μόνη μου το πάρτι,
χωρίς τον Έρικ.
Καμιά φορά, αναρωτιέμαι αν θα ξαναβρώ κάποιον σαν αυτόν.
Όταν ήμασταν μαζί...
ένιωθα διαφορετικά.
Καταλαβαίνεις;
Κάποτε, υπήρχε μια γυναίκα.
Τη γνώρισα πριν από τη μητέρα σου.
Στην Ταϊβάν.
Δεν το ήξερα αυτό.
Υπάρχουν πολλά που δεν σου έχω πει.
Τι έκανες όταν έφυγε η μαμά;
Γύρισα στην πατρίδα.
Ο πατέρας μου πέθανε όταν ήμουν ενός έτους.
Η μητέρα μου μ' άφησε στους παππούδες μου, που ζούσαν στις φυτείες ρυζιού.
Η μητέρα μου κι εγώ δουλέψαμε αρκετά χρόνια εδώ.
Ήταν πολύ σκληρή δουλειά, αλλά ήμουν ευγνώμων που ήμασταν μαζί.
Η γιαγιά σου ήταν πολύ δυνατή γυναίκα.
Σαν εσένα.
Από δω γυρίζαμε κάθε μέρα με τα πόδια στο σπίτι.
[Η ΟΥΡΑ ΤΗΣ ΤΙΓΡΗΣ]
Αυτό ήταν το σπίτι μας.
Δεν ήταν έτσι την τελευταία φορά που ήρθα.
Εκεί κάτω, υπήρχε ένα μπαρ.
Εκείνη κι εγώ πηγαίναμε συχνά εκεί για να χορέψουμε.
Πώς την έλεγαν;
Γιουάν.
Υποτιτλισμός: Παναγιώτης Καρούσος